**Ministru kabineta noteikumu projekta "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1.  specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi""(turpmāk – MK noteikumu projekts) izstrādāts pamatojoties uz:1. Komisijas 2014. gada 3. marta Regulas Nr. [480/2014](http://eur-lex.europa.eu/eli/reg/2014/480/oj/?locale=LV) *ar kuru papildina Eiropas Parlamenta un Padomes Regulu (ES) Nr.*[*1303/2013*](http://eur-lex.europa.eu/eli/reg/2013/1303/oj/?locale=LV)*, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu* (turpmāk – Komisijas regula Nr.480/2014) 15. panta 2. punktu un 1. pielikumu;
2. Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)) 2. panta 23. punktu, 9. pantu, 48. panta 5. punktu un 56. panta 6. punktu;
3. Komisijas 2014. gada 25. jūnija Regulas (ES) Nr. [702/2014](http://eur-lex.europa.eu/eli/reg/2014/702/oj/?locale=LV)*, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu* (turpmāk – Komisijas regula Nr. [702/2014](http://eur-lex.europa.eu/eli/reg/2014/702/oj/?locale=LV)) 9. pantu;
4. Komisijas 2014. gada 16. decembra Regulas (ES) Nr. [1388/2014](http://eur-lex.europa.eu/eli/reg/2014/1388/oj/?locale=LV), *ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu* (turpmāk – Komisijas regula Nr. [1388/2014](http://eur-lex.europa.eu/eli/reg/2014/1388/oj/?locale=LV)) 9. pantu;
5. Darbības programmas "Izaugsme un nodarbinātība" papildinājuma 2. pielikuma "Rādītāju saraksts" sadaļu "Eiropas Savienības Kohēzijas politikas fondu 2014. - 2020. gada plānošanas perioda darbības programmas "Izaugsme un nodarbinātība" un tās papildinājuma horizontālo principu rādītāju piemērošanas saraksts" (turpmāk – DPP 2. pielikums);
6. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
7. Civillikuma trešās daļas "Lietu tiesības" Trešo A nodaļu "Apbūves tiesība";
8. Energoefektivitātes likuma 15. panta trešo un ceturto daļu;
9. MK 2015. gada 27. janvāra noteikumu Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.-2020. gada plānošanas periodā līdzfinansēto projektu īstenošanai" (turpmāk – MK noteikumi Nr. 42) 2. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Eiropas Parlamenta un Padomes 2013. gada 17. decembra Regulas (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.*[*1083/2006*](http://eur-lex.europa.eu/eli/reg/2006/1083/oj/?locale=LV) (turpmāk – Eiropas Parlamenta un Padomes regula Nr. 1303/2013) 71. pants nosaka, ka projekta pēcuzraudzības periods ir piecu gadu periods, kas sākas pēc noslēguma maksājuma veikšanas finansējuma saņēmējam. Eiropas Savienības struktūrfondu un Kohēzijas fonda 2014.—2020. gada plānošanas perioda vadības likuma 12. panta trešās daļas 9. punkts nosaka sadarbības iestādei, t.i., Centrālai finanšu un līgumu aģentūrai (turpmāk – CFLA) pienākumu nodrošināt projektu īstenošanas uzraudzību un kontroli un projektu mērķu un iznākuma rādītāju sasniegšanas uzraudzību. Komisijas regulas Nr. 480/2014 1. pielikums nosaka projekta pārskata periodu (projekta dzīves ciklu) atkarībā no nozares (līdz 25 gadiem). Savukārt Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 48. panta 5. punkts un 56. panta 6. punkts nosaka pamatdarbības peļņas atgūšanas mehānisma pienākumu.Vides aizsardzības un reģionālās attīstības ministrija (turpmāk – VARAM) ir panākusi vienošanos ar Finanšu ministriju (turpmāk – FM) un CFLA, ka CFLA veiks Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 48. un 56. panta valsts atbalsta projektu uzraudzību visā to dzīves ciklā (arī pēc piecu gadu pēcuzraudzības perioda beigām), ja to paredzēs MK 2015. gada 13. oktobra noteikumi Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" (turpmāk – MK noteikumi Nr. 593). Attiecīgi MK noteikumi Nr. 593 tiek papildināti ar jaunu punktu, kas nosaka CFLA pienākumu uzraudzīt projektu, kurā paredzēts valsts atbalsts, visā tā dzīves cikla laikā (līdz 25 gadiem), ja projekta ietvaros veikti ieguldījumi ēkā vai teritorijā, kuru iznomā komersantam saimnieciskās darbības veikšanai (MK noteikumu projekta 17. punkts). Papildus tam MK noteikumi Nr. 593 tiek papildināti ar jaunu punktu, kas nosaka, ka, ja valsts atbalstu komercdarbībai sniedz saskaņa ar Komisijas regulas Nr. 651/2014 48. un 56. pantu, finansējuma saņēmējam jāveic atbalsta likmes pārrēķinu projekta dzīves cikla beigās un jāatmaksā CFLA starpību starp faktisko peļņu no pamatdarbības un plānoto pelņu no pamatdarbības, kā arī tiek noteikts, ka šādu projektu dokumentāciju glabā atbilstoši Komisijas regulas Nr. 480/2014 1. pielikumā noteiktajam projekta pārskata periodam (projekta dzīves ciklam) (MK noteikumu projekta 10. punkts).2. 2016. gada jūlijā Eiropas Komisija ieviesa informācijas sistēmu (*State Aid Award System*), kurā Eiropas Savienības (turpmāk – ES) dalībvalstīm ir jānodrošina valsts atbalsta pārredzamības prasību izpilde, t.i., informācijas publicēšana par valsts atbalsta projektiem, kas pārsniedz noteiktas robežvērtības (Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) ietvaros – 500 000 *euro*, Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) ietvaros - 60 000 *euro* gadījumos, kad atbalsts sniegts primārās lauksaimniecības ražošanai, un Komisijas regulas Nr.[1388/2014](http://eur-lex.europa.eu/eli/reg/2014/1388/oj/?locale=LV) ietvaros – 30 000 *euro*). Šobrīd MK noteikumu Nr. 593 70. punkts paredz, ka šo informāciju publicē VARAM tīmekļa vietnē. VARAM ir panākusi vienošanos ar FM un CFLA, ka CFLA nodrošinās valsts atbalsta pārredzamības prasību izpildi. Ņemot vērā iepriekš minēto, MK noteikumu projektā tiek precizēta 70. punkta redakcija.3. Lai sekmētu iznākuma rādītāju sasniegšanu un sniegtu iespēju finansējuma saņēmējiem un sadarbības partneriem saņemt citu valsts atbalstu, piemēram, finanšu instrumentu veidā (aizdevumi, garantijas u.c.), tiek precizēts MK noteikumu Nr. 593 61. punkts, paplašinot valsts atbalsta kumulācijas iespējas. Ar šo noteikumu ietvaros sniegto atbalstu saprot atbalstu, kas sniegts Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV), Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV), Komisijas regulas Nr. [1388/2014](http://eur-lex.europa.eu/eli/reg/2014/1388/oj/?locale=LV), Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) *par Līguma par ES darbību*[*107.*](http://likumi.lv/ta/id/277959-darbibas-programmas-izaugsme-un-nodarbinatiba-3-3-1-specifiska-atbalsta-merka-palielinat-privato-investiciju-apjomu-regionos#p107)*un*[*108. panta*](http://likumi.lv/ta/id/277959-darbibas-programmas-izaugsme-un-nodarbinatiba-3-3-1-specifiska-atbalsta-merka-palielinat-privato-investiciju-apjomu-regionos#p108)*piemērošanu de minimis atbalstam*, Komisijas 2014. gada 27. jūnija Regulas (EK) Nr. [717/2014](http://eur-lex.europa.eu/eli/reg/2014/717/oj/?locale=LV) *par Līguma par ES darbību 107. un 108. panta piemērošanu de minimis atbalstam zvejniecības un akvakultūras nozarē*, Komisijas 2013. gada 18. decembra Regulas (ES) Nr. [1408/2013](http://eur-lex.europa.eu/eli/reg/2013/1408/oj/?locale=LV) *par Līguma par ES darbību 107. un 108. panta piemērošanu de minimis atbalstam lauksaimniecības nozarē*, Komisijas 2011. gada 20. decembra lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) *par Līguma par Eiropas Savienības darbību*[*106. panta*](http://likumi.lv/ta/id/277959-darbibas-programmas-izaugsme-un-nodarbinatiba-3-3-1-specifiska-atbalsta-merka-palielinat-privato-investiciju-apjomu-regionos#p106)*2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* un MK noteikumu Nr. 42 ietvaros.4. Energoerfektivitātes likuma 15. panta trešā daļa nosaka, ka ES fondu atbildīgās iestādes MK noteikumos par specifiskā atbalsta mērķa īstenošanu paredz projektu enerģijas patēriņa rādītājus tām aktivitātēm, kas tiešā veidā nav vērstas uz energoefektivitātes uzlabošanu, tomēr sekmē to. Ekonomikas ministrija skaidro, ka tas attiecas, piemēram, uz aktivitātēm, kurās tiek uzlabotas vai iegādātas ēkas, iekārtas, transportlīdzekļi, kā arī ieviesti energoresursu patērētāju izturēšanās maiņu veicinoši pasākumi. Energoefektivitātes likuma 15. panta ceturtā daļa nosaka, ka, ja šāds projekts ir pilnībā vai daļēji īstenots, izmantojot tādus atbalsta veidus kā maksājumi no valsts vai pašvaldības budžeta, valsts vai pašvaldību galvojumi, kredītu procentu likmju subsidēšana, kā arī cita finanšu palīdzība, kas tiek piešķirta vai sniegta no valsts, pašvaldības vai ES budžeta līdzekļiem un ārvalstu finanšu palīdzības līdzekļiem, tad finansējuma saņēmējs pēc projekta realizācijas turpmākos trīs gadus ik gadu sniedz informāciju par projekta enerģijas patēriņa rādītājiem. Saskaņā ar MK noteikumu Nr. 593 53. punktu par enerģijas patēriņa rādītāju finansējuma saņēmējs ziņo pirms un pēc projekta īstenošanas (nenosakot ziņošanas termiņu), ja projektā ir paredzēti ieguldījumi tikai ēkās. MK noteikumu projekts precizē MK noteikumu Nr. 593 53. punktu, paredzot projekta iesniedzējam pienākumu projekta iesniegumā norādīt enerģijas patēriņu (ēkām, notekūdeņu attīrīšanās infrastruktūrai, ielu apgaismojumam u.c.) pirms projekta īstenošanas un finansējuma saņēmējam pienākumu informēt CFLA par enerģijas patēriņu trīs gadus pēc projekta īstenošanas.5. MK noteikumi Nr. 593 tiek pielāgoti Civillikumā paredzētajam jaunajam apbūves tiesību regulējumam, kurš stājās spēkā 2017. gada 1. janvārī (precizēts MK noteikumu Nr. 593 37.4. apakšpunkts).6. VARAM pārziņā esošajam ES fondu 2014.-2020. gada plānošanas perioda specifiskajam atbalsta mērķim 3.3.1. "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk –SAM 3.3.1.) DPP 2. pielikumā ir noteikti šādi horizontālā principa "Ilgtspējīga attīstība" (turpmāk – HP IA) rādītāji:1. zaļais iepirkums, zaļais publiskais iepirkums;
2. "zaļās" darbvietas;
3. atbalstītie komersanti ekoinovāciju jomā.

Lai iepriekš minētie dati būtu pieejami, MK noteikumu projektā SAM 3.3.1. finansējuma saņēmējam ir paredzēts pienākums uzkrāt datus par projekta ietekmi uz HP IA rādītājiem (ekoninovāciju jomā atbalstītie komersanti, jaunizveidotās "zaļās" darba vietas atbalstītajos komersantos, publiskie iepirkumi, kuros izmantoti zaļā publiskā iepirkuma principi) un ziņot CFLA par tiem vienlaikus ar projekta iznākumu rādītāju vērtību sasniegšanu vai iesniedzot CFLA noslēguma maksājuma pieprasījumu (precizēts MK noteikumu Nr. 593 34. punkts).7. Lai nodrošinātu atbalstu ūdenssaimniecības un siltumapgādes sabiedrisko pakalpojumu infrastruktūrai arī tajās pašvaldībās, kur sabiedriskos pakalpojumus sniedz pašvaldību aģentūras vai pašvaldību iestādes, MK noteikumi Nr. 593 ir papildināti ar nosacījumiem, kas piemērojami visiem sabiedrisko pakalpojumu sniedzējiem, tai skaitā arī tādiem, kuri nedarbojas likuma "Par sabiedrisko pakalpojumu regulatoriem" ietvaros. Attiecīgi, paplašinot sabiedrisko pakalpojumu sniedzēju loku, MK noteikumi Nr. 593 papildināti ar nosacījumiem, kas ir atbilstoši Eiropas Komisijas 2011. gada 20. decembra lēmumam Nr. 2012/21/ES *par Līguma par Eiropas Savienības darbību* [*106. panta*](http://m.likumi.lv/doc.php?id=277959#p106) *2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* (turpmāk – EK lēmums Nr. 2012/21/ES), un iekļaujami pašvaldības saistošajos noteikumos, ja sabiedriskos pakalpojumus sniedz pašvaldības aģentūra, vai pārvaldes lēmumā, ja sabiedriskos pakalpojumus sniedz pašvaldība vai tās iestāde. Investīcijas sabiedrisko pakalpojumu infrastruktūrā var tikt piešķirtas tikai tādam sabiedrisko pakalpojumu sniedzējam, kura darbība atbilst EK lēmumā noteiktajam (precizēts MK noteikumu Nr. 593 19.1.2. un 27.3. apakšpunkts, MK noteikumu projekta 6. un 7. punkts).8. Ņemot vērā, ka Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 23. punkts nosaka, ka zemes pirkšanu un tādus sagatavošanās darbus kā atļauju saņemšanu un priekšizpētes veikšanu neuzskata par darbu jeb ieguldījumu sākumu valsts atbalsta komercdarbībai izpratnē, MK noteikumu projekts nosaka labvēlīgāku nosacījumu projekta īstenošanai, paredzot, ka zemes iegādi var veikt pirms projekta iesniegšanas un šīs izmaksas ir attiecināmas, ja tās veiktas pēc 2014. gada 1. janvāra (MK noteikumu Nr. 593 67. punkts).9. Ņemot vērā, ka valsts atbalstu sabiedriskajiem pakalpojumiem regulē EK lēmums Nr. 2012/21/ES, un uz to nav attiecināmi Komisijas regulā Nr. [651/2014](http://eur-lex.europa.eu/eli/reg/2014/651/oj/?locale=LV) noteiktie nosacījumi par stimulējošo ietekmi, MK noteikumu projekts paredz labvēlīgāku nosacījumu projektu īstenošanai, nosakot, ka sabiedrisko pakalpojumu tīklu izbūvi var veikt un būvdarbu līgumu var slēgt pirms projekta iesniegšanas, un šīs izmaksas ir attiecināmas no šo noteikumu spēkā stāšanās dienas (MK noteikumu Nr. 593 67. punkts).10. MK noteikumu Nr. 593 19.1.1. apakšpunkts paredz, ka projekta iesniedzējs ir pašvaldība vai tās izveidota iestāde. MK noteikumu Nr. 593 27.4. apakšpunkts paredz, ka par sadarbības partneri projektā var piesaistīt pašvaldību. Savukārt MK noteikumu Nr. 593 22. punkts nosaka, ka projekta iesniedzēja līdzfinansējumā paredz valsts budžeta dotāciju atbilstoši normatīvajiem aktiem par valsts budžeta dotācijas piešķiršanu pašvaldībām ES struktūrfondu un Kohēzijas fonda 2014.-2020. gada plānošanas periodā līdzfinansēto projektu īstenošanai. Ņemot vērā, ka MK noteikumu Nr. 42 2. punkts nosaka, ka valsts budžeta dotāciju, sagatavojot projekta iesniegumu ES fondu specifiskā atbalsta mērķa īstenošanai, aprēķina pašvaldībai vai tās izveidotai iestādei, kas ir projekta iesniedzējs vai projekta sadarbības partneris, MK noteikumu Nr. 593 22. punkts precizēts, lai pašvaldībai kā sadarbības partnerim paredzētu iespēju saņemt valsts budžeta dotāciju.11. Atbilstoši FM aicinājumam precizēt SAM 3.3.1. ietvaros sasniedzamo finanšu rādītāju (t.sk. projekta finanšu plānu sadalījumā pa gadiem un izmaksu pozīcijām) un nacionālā finansējuma apmēru, MK noteikumu projektā tiek palielināts SAM 3.3.1. kopējais finansējums par 2 *euro*, tiek palielināts pirmās atlases kārtas nacionālais finansējuma apmērs par 2 *euro* un tiek palielināts otrās atlases kārtas nacionālā finansējuma apmērs par 1 *euro*. Neprecizitātes finansējuma apmērā saistītas ar to, ka sākotnējā aprēķina formula neparedzēja līdzfinansējumu noapaļot uz augšu, dēļ kā atsevišķos gadījumos nacionālais līdzfinansējums nesasniedza 15% (precizēts MK noteikumu Nr. 593 13. punkts, 14.1. un 14.2. apakšpunkts).12. MK noteikumu projekts paredz noteikt izņēmumu, ka nacionālais finansējums var būt mazāks, nekā šobrīd MK noteikumos Nr. 593 noteiktais, ja projekta iesniedzējs vai sadarbības partneris projekta pamatojošās dokumentācijas sagatavošanas izmaksas (piemēram, būvprojekta, būvdarbu ieceres dokumentācijas, finanšu analīzes, izmaksu un ieguvumu analīzes izstrādes u.c. izmaksas) sedz no *de minimis* atbalsta (precizēts MK noteikumu Nr. 593 13. un 14. punkts). |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 3.3.1. projektu iesniegumu iesniedzēji, to sadarbības partneri un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielinās:1. CFLA, jo MK noteikumu projekts paredz, ka gadījumos, ja valsts atbalstu sniedz saskaņā ar Komisijas regulas Nr. 651/2014 48. un 56. pantu, CFLA nodrošina projekta uzraudzību Komisijas regulas Nr. 480/2014 1. pielikumā noteiktajā projekta pārskata periodā (projekta dzīves ciklā). Indikatīvi šādi varētu būt 46 projekti. CFLA veiks arī valsts atbalsta pārredzamības prasību izpildi;
2. SAM 3.3.1. projektu iesniedzējiem un finansējuma saņēmējiem, jo:
3. MK noteikumu projekts paredz pienākumu projekta iesniegumā norādīt enerģijas patēriņu (ēkām, notekūdeņu attīrīšanās infrastruktūrai, ielu apgaismojumam u.c.) pirms projekta īstenošanas un finansējuma saņēmējam pienākumu informēt CFLA par enerģijas patēriņu trīs gadus pēc projekta īstenošanas;
4. MK noteikumu projekts paredz finansējuma saņēmējam pienākumu uzkrāt datus par projekta ietekmi uz HP IA rādītājiem un ziņot CFLA par tiem vienlaikus ar projekta iznākumu rādītāju vērtību sasniegšanu vai iesniedzot CFLA noslēguma maksājuma pieprasījumu;
5. MK noteikumu projekts paredz, ja valsts atbalstu sniedz saskaņā ar Komisijas regulas Nr. 651/2014 48. un 56. pantu, finansējuma saņēmējam jāveic atbalsta likmes pārrēķinu projekta dzīves cikla beigās (vienu reizi) un jāatmaksā starpību starp faktisko peļņu no pamatdarbības un plānoto pelņu no pamatdarbības.
 |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam ir ietekme uz administratīvajām izmaksām (naudas izteiksmē), jo:1. CFLA veiks valsts atbalsta nosacījumu uzraudzību arī pēc 5 gadu pēcuzraudzības perioda beigām indikatīvi 46 projektiem, jo finansējuma saņēmējam ir pienākums veikt atbalsta likmes pārrēķinu projekta dzīves cikla (10-25 gadi) beigās un atmaksāt CFLA starpību starp faktisko peļņu no pamatdarbības un plānoto pelņu no pamatdarbības. Ietekme uz budžetu būs indikatīvi no 2021. līdz 2047. gadam.

Tiek paredzēts, ka izmaksas CFLA, lai nodrošinātu valsts atbalsta projekta uzraudzību vienam projektam, ir 172,00 *euro* (46 projektiem – 7 912,00 *euro*), kas sevī ietver atalgojuma un darba vietas uzturēšanas izmaksas. Norādītās izmaksas ir indikatīvas un var tikt precizētas pēc SAM 3.3.1. projektu apstiprināšanas.1. SAM 3.3.1. finansējuma saņēmējs uzkrās datus par projekta ietekmi uz HP IA rādītājiem un ziņos CFLA par tiem vienlaikus ar projekta iznākumu rādītāju vērtību sasniegšanu vai iesniedzot CFLA noslēguma maksājuma pieprasījumu. SAM 3.3.1. indikatīvais kopējais projektu skaits ir 93 projekti. Indikatīvās izmaksas vienam projektam ir 6,84 *euro* (93 projektiem – 636,12 *euro*).

Administratīvo izmaksu novērtējums veikts, ņemot vērā šādus pieņēmumus un informāciju par iespējamām izmaksām HP IA rādītāju ziņošanai vienam projektam:C = (f x l) x (n x b), kur*f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi:*

|  |  |  |  |
| --- | --- | --- | --- |
| Vidējā mēneša bruto darba samaksa sabiedriskajā sektorā 2016.g. III cet.[[1]](#footnote-2) | DD nodoklis | kopā | Izmaksas par 1 h |
| *1* | *2* | *3=1+2* | *4=3/160h* |
| 885,00 | 208,77 | 1 093,77 | 6,84 |

*l – laika patēriņš, kas nepieciešams, lai sagatavotu informāciju, kuras sniegšanu paredz projekts:* 1 stunda;*n – subjektu skaits, uz ko attiecas projektā paredzētās informācijas sniegšanas prasības:* aprēķins tiek veikts uz vienu SAM 3.3.1. finansējuma saņēmēju;*b – paredzētais informācijas sniegšanas reižu skaits:* 1 reizi projekta dzīves ciklā;*C – informācijas sniegšanas pienākuma radītās izmaksas jeb administratīvās izmaksas:*(6,84 x 1) x (1 x 1) = 6,84 *euro*1. SAM 3.3.1. finansējuma saņēmējs informēs CFLA par enerģijas patēriņu (ēkām, notekūdeņu attīrīšanās infrastruktūrai, ielu apgaismojumam u.c.) trīs gadus pēc projekta īstenošanas. SAM 3.3.1. indikatīvais kopējais projektu skaits ir 93 projekti. Indikatīvās izmaksas vienam projektam ir 41,04 *euro* (93 projektiem – 3 816,72 *euro*).

Administratīvo izmaksu novērtējums veikts, ņemot vērā šādus pieņēmumus un informāciju par iespējamām izmaksām enerģijas patēriņa rādītāju ziņošanai vienam projektam:C = (f x l) x (n x b), kur*f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi:*

|  |  |  |  |
| --- | --- | --- | --- |
| Vidējā mēneša bruto darba samaksa sabiedriskajā sektorā 2016.g. III cet. | DD nodoklis | kopā | Izmaksas par 1 h |
| *1* | *2* | *3=1+2* | *4=3/160h* |
| 885,00 | 208,77 | 1 093,77 | 6,84 |

*l – laika patēriņš, kas nepieciešams, lai sagatavotu informāciju, kuras sniegšanu paredz projekts:* 2 stundas;*n – subjektu skaits, uz ko attiecas projektā paredzētās informācijas sniegšanas prasības:* aprēķins tiek veikts uz vienu SAM 3.3.1. finansējuma saņēmēju;*b – paredzētais informācijas sniegšanas reižu skaits:* 3 reizes projekta dzīves ciklā*;**C – informācijas sniegšanas pienākuma radītās izmaksas jeb administratīvās izmaksas:*(6,84 x 2) x (1 x 3) = 41,04 *euro*1. SAM 3.3.1. finansējuma saņēmējs, kuram valsts atbalstu sniegts saskaņā ar Komisijas regulas Nr. 651/2014 48. un 56. pantu, jāveic atbalsta likmes pārrēķinu projekta dzīves cikla beigās (vienu reizi) un jāatmaksā starpību starp faktisko peļņu no pamatdarbības un plānoto pelņu no pamatdarbības. SAM 3.3.1. ietvaros indikatīvi šādu projektu skaits ir 46 projekti. Indikatīvās izmaksas vienam projektam ir 54,72 *euro* (46 projektiem – 2 517,12 *euro*).

Administratīvo izmaksu novērtējums veikts, ņemot vērā šādus pieņēmumus un informāciju par iespējamām izmaksām atbalsta likmes pārrēķinam vienam projektam:C = (f x l) x (n x b), kur*f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi:*

|  |  |  |  |
| --- | --- | --- | --- |
| Vidējā mēneša bruto darba samaksa sabiedriskajā sektorā 2016.g. III cet. | DD nodoklis | kopā | Izmaksas par 1 h |
| *1* | *2* | *3=1+2* | *4=3/160h* |
| 885,00 | 208,77 | 1 093,77 | 6,84 |

*l – laika patēriņš, kas nepieciešams, lai sagatavotu informāciju, kuras sniegšanu paredz projekts:* 8 stundas;*n – subjektu skaits, uz ko attiecas projektā paredzētās informācijas sniegšanas prasības:* aprēķins tiek veikts uz vienu SAM 3.3.1. finansējuma saņēmēju;*b – paredzētais informācijas sniegšanas reižu skaits:* 1 reizi projekta dzīves cikla beigās*;**C – informācijas sniegšanas pienākuma radītās izmaksas jeb administratīvās izmaksas:*(6,84 x 8) x (1 x 1) = 54,72 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018. gads | 2019. gads | 2020. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektā ietvertajam tiesiskajam regulējumam būs ietekme uz valsts budžetu indikatīvi no 2021.-2047. gadam, kā arī būs ietekme uz pašvaldību budžetu. Tomēr ņemot vērā, ka SAM 3.3.1. 1. kārtas atlases termiņš ir līdz 20.12.2017. un SAM 3.3.1. 2. un 3. kārtas atlases termiņš ir līdz 04.09.2017., šobrīd nevar precīzi prognozēt projektā paredzēto pasākumu plānoto fiskālo ietekmi. Indikatīvo izmaksu aprēķinu skatīt anotācijas II sadaļas "Tiesību akta projekta ietekme uz sabiedrību, tautsaimniecības attīstību un administratīvo slogu" 3. punktā "Administratīvo izmaksu monetārs novērtējums". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV), Komisijas regula Nr. [702/2014](http://eur-lex.europa.eu/eli/reg/2014/702/oj/?locale=LV), Komisijas regula Nr. [1388/2014](http://eur-lex.europa.eu/eli/reg/2014/1388/oj/?locale=LV) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV), Komisijas regula Nr. [702/2014](http://eur-lex.europa.eu/eli/reg/2014/702/oj/?locale=LV), Komisijas regula Nr. [1388/2014](http://eur-lex.europa.eu/eli/reg/2014/1388/oj/?locale=LV) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.480/2014 15. panta 2. punkts un 1. pielikums | MK noteikumu projekta 10. un 17. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 23. punkts | MK noteikumu projekta 15. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 9. pants | MK noteikumu projekta 16. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 48. panta 5. punkts un 56. panta 6. punkts | MK noteikumu projekta 10. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) 9. pants | MK noteikumu projekta 16. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.[1388/2014](http://eur-lex.europa.eu/eli/reg/2014/1388/oj/?locale=LV) 9. pants | MK noteikumu projekta 16. punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties MK noteikumu projekta izstrādē šādā veidā:1. rakstiski sniegt viedokli par MK noteikumu projektu tā izstrādes stadijā, pēc MK noteikumu projekta ievietošanas VARAM tīmekļa vietnes sadaļā "Sabiedrības līdzdalība";
2. sagatavot atzinumu par MK noteikumu projektu pēc tā izsludināšanas VSS.

MK noteikumu projekts tiks skaņots ar Latvijas Pašvaldību savienību, Latvijas Lielo pilsētu asociāciju, Reģionālo attīstības centru apvienību, FM, Tieslietu ministriju, Ekonomikas ministriju, Zemkopības ministriju, CFLA. |
| 2. | Sabiedrības līdzdalība projekta izstrādē | MK noteikumu projekta izstrādes procesā ir notikušas konsultācijas ar FM un CFLA. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SAM 3.3.1. projektu iesniegumu iesniedzēji, to sadarbības partneri un CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iesniedzējs:

vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

21.02.2017 11:45

4085

L. Dorbe, 66016767

liene.dorbe@varam.gov.lv

1. http://www.csb.gov.lv/sites/default/files/nr\_20\_darba\_samaksas\_parmainas\_2016\_03\_2016\_04\_lv.pdf [↑](#footnote-ref-2)